laion/Wikipedia-Exotic huggingface dataset:
מתיו פלינדרס

קפטן מתיו פלינדרס (באנגלית: Matthew Flinders;‏ 16 במרץ 1774 – 19 ביולי 1814) היה קצין בצי המלכותי הבריטי ומגלה ארצות. הוא היה אחד הנווטים והקרטוגרפים המצליחים ביותר בזמנו בקריירה שארכה כעשרים שנה. פלינדרס נולד בחבל לינקולנשייר באנגליה. הוא הפליג עם קפטן ויליאם בליי במסעו באוניית הוד מלכותה פרובידנס (אנ') להבאת עץ הלחם מטהיטי לג'מייקה. בין השנים 1801 ו-1803 ערך פלינדרס שני מסעות בהם הקיף את יבשת אוסטרליה והיה הראשון, יחד עם ג'ורג' בס, שמיפה את קו החוף שלה. כמו כן מיפה פלינדרס את האיים ואגמיהם כדוגמת אגם הילייר. הוא היה בין היוזמים במתן שם זה ליבשת. בחזרתו מאוסטרליה התקלקלה ספינתו והוא נאלץ לעגון באי מאוריציוס, שם נכלא לשש וחצי שנים על ידי המושל הצרפתי המקומי באשמת ריגול. בשובו לאנגליה בריאותו הייתה כבר רופפת והוא נפטר סמוך לצאת ספרו על מסעותיו. פלינדרס זיהה את בעיית השפעת הברזל על המצפן בספינות העץ. הקרבה של הברזל למחט המצפן גרמה לטעויות בקריאת המצפן. כדי לבטל טעויות אלה ולכייל את המצפן, התקין פלינדרס מגנטי-מוט קטנים על יד קערות פליז. למגנטים האלה קוראים "מוטות פלינדרס" על שם ממציאם. מתיו פלינדרס היה סבו של סר ויליאם מתיו פלינדרס פיטרי אשר נחשב המייסד של הארכאולוגיה המדעית המודרנית, ואשר נקרא על שמו. מדיה וקבצים בנושא מתיו פלינדרס בוויקישיתוף מסעותיו של מתיו פלינדרס באוסטרליה מתן שם ליבשת אוסטרליה מתיו פלינדרס, באתר "Find a Grave" (באנגלית) מתיו פלינדרס, באתר אנציקלופדיה בריטניקה (באנגלית) כתבי מתיו פלינדרס בפרויקט גוטנברג (באנגלית) מתיו פלינדרס, באתר אנציקלופדיית ההיסטוריה העולמית (באנגלית)
מפרץ סן אנטוניו

מפרץ סן אנטוניו (באנגלית: San Antonio Bay) הוא מפרץ לחוף מפרץ מקסיקו במדינת טקסס שבארצות הברית. המפרץ ממוקם במפגש שפכי הנהרות סן אנטוניו וגוואדלופה. זהו אחד משבע שפכי הנהרות הגדולים לאורך חוף מפרץ טקסס. כל מערכת מפרץ סן אנטוניו משתרעת על פני 200 מיילים רבועים. המפרץ ממוקם 89 ק"מ מהעיר קורפוס כריסטי ו-209 ק"מ מהעיר סן אנטוניו. האי מאטאגורדה מפריד בין מפרץ מקסיקו למפרץ סן אנטוניו. מי המלח של המפרץ עושים את דרכם למפרץ סן אנטוניו דרך מפרצונים משני צידי האי. צידה הצפוני של מערכת המפרץ מוזנים בנהרות מים מתוקים נהר גואדלופה ונהר סן אנטוניו המשתלבים צפונית למפרץ כדי למלא את המערכת. תערובת זו של מים מתוקים ומים מלוחים יוצרת מים מליחים המאפשרים לאכלוס מגוון מינים. מדיה וקבצים בנושא מפרץ סן אנטוניו בוויקישיתוף תיאור המפרץ באתר Handbook of Texas תיאור המפרץ San Antonio Bay, Texas, fishanywhere.com, ‏7-7-2020
אריה ים אוסטרלי

אריה ים אוסטרלי (שם מדעי: Neophoca cinerea) הוא מין מתת המשפחה אריות הים, האנדמי לאוסטרליה ומצוי לרוב בחופה הדרומי והמערבי של היבשת. המין שבמשך אלפי שנים ניצוד על ידי האדם, אחר-כך הוכרז כמוגן. אף על פי כן, הוא נותר בסכנת הכחדה בשל התפשטות הדיג בשטחי מחייתו. בדומה לשאר אריות הים, מתאפיינים אריות הים האוסטרליים בשני זוגות של סנפירים, המאפשרים להם לשחות במהירות ובזריזות במימי האוקיינוס אך מקשים עליהם את ההליכה ביבשה. הם צוללים מוכשרים ויכולים לצלול עד לעומק מרבי של כ-100 מטרים ולהחזיק את נשימתם עד יותר משמונה דקות ברציפות. גורי אריות הים האוסטרליים נולדים באורך 60–70 ס"מ ובמשקל 6.4–7.9 ק"ג. בהגיעם לבגרות, אורכם של הזכרים הוא כ-2.5 מטרים ומשקלם 200–300 ק"ג, ואילו אורך הנקבות הוא 1.3–1.8 מטרים ומשקלן 61–104 ק"ג. צבע פרוותן של הנקבות הוא אפור-כסוף, כצבע פרוותם של הגורים טרם הגיעם לבגרות. פרוותם של הזכרים מתכהה עם הגיעם לבגרות ומקבלת גוון חום כהה. לזכרים הבוגרים יש רעמת שיער סביב צווארם. אורך חייהם של אריות הים האוסטרליים הוא עד 25 שנה. בית גידולו של אריה הים האוסטרלי הוא בדרום מערב אוסטרליה, מהאי הקנגורו במזרח ועד לשרשרת האיים האוטמן אברוליוס (Houtman Abrolhos) במערב. פרטים בודדים מרחיקים לכת לעיתים עד ניו סאות' ויילס, ויקטוריה וטסמניה. אריות הים האוסטרליים אינם נודדים ונוטים להישאר בקרבת אתרי הרבייה שלהם, הכוללים לפחות 73 איים ומספר חופים נוספים ביבשת. מעט ידוע על הרגלי התזונה של אריה הים האוסטרלי, אך מהיותו טורף ובהסתמך על תזונתם של קרוביו מתת המשפחה אריות הים, מניחים החוקרים שהוא ניזון בעיקר מדגים, סרטנים, דיונונים, תמנונים ולובסטרים. קיימים דיווחים על אריות ים אוסטרליים הטורפים גם פינגווינים, עופות וצבי ים צעירים. אריות הים האוסטרלי הם יצורים חברתיים וחיים בקבוצות גדולות, בעיקר בעונת הייחום. הנקבות מגיעות לבגרות מינית בגיל 4.5–6 והזכרים בגיל 6 ומעלה. בניגוד לשאר אריות הים, מחזור הרבייה אינו סדור וההמלטות מתרחשות כל 17–18 חודשים, בהפסקות של 17.5 חודשים בממוצע. אריה הים האוסטרלי הוא מין פוליגמי. הזכרים שומרים על הטריטוריות שלהם ועל הנקבות הנמצאות בהן מפני זכרים אחרים באמצעות שאגות ומצגי ראווה. כל הזכרים מנסים להרחיב את שטחי שלטונם, משום שהנקבות הנמצאות בשטחו של זכר מסוים יורבעו על ידיו בלבד. לאחר ההמלטה, נשארות הנקבות בקרבת הגורים במשך 9 עד 10 ימים, ולאחר מכן יוצאות לחפש מזון וחוזרות על מנת להניק, עד שנגמלים הגורים בגיל 15–18 חודשים. אריות הים האוסטרליים ניצודו במשך אלפי שנים, תחילה על ידי האבורג'ינים והחל מהמאה ה-17 גם על ידי האירופאים שהגיעו ליבשת. הם נרדפו עבור בשרם, פרוותם ושומניהם ואוכלוסייתם הדלדלה בהתמדה, עד כדי הכחדה מלאה מאזורים מסוימים ביבשת. אף על פי שהמין זוכה להגנה מאז 1964, הוא מתקשה להתאושש בשל התרחבות הדיג בשטחי מחייתו, ובכל שנה מתים עד 1.5% פרטים מהאוכלוסייה מהסתבכות ברשתות דיג. בשנת 2008 הוכרז המין כפגיע על ידי חוק שימור הטבע והפארקים הלאומיים האוסטרלי משנת 1972. כיום אוכלוסיית אריה הים האוסטרלי מונה כ-10,000–12,000 פרטים. מדיה וקבצים בנושא אריה ים אוסטרלי בוויקישיתוף אריה ים אוסטרלי, באתר ITIS (באנגלית) אריה ים אוסטרלי, באתר NCBI (באנגלית) אריה ים אוסטרלי, באתר Animal Diversity Web (באנגלית) אריה ים אוסטרלי, בבסיס הנתונים ARKive (באנגלית) אריה ים אוסטרלי, באתר GBIF (באנגלית) אריה ים אוסטרלי באתר הרשימה האדומה של IUCN כל הנתונים המספריים מתוך אתר IUCN
זברויובקה ברנו

זברויובקה ברנו (בצ'כית: Brněnský fotbalový klub) היא קבוצת כדורגל צ'כית, המשחקת בליגת העל הצ'כית. ומייצגת את העיר השנייה בגודלה במדינה, ברנו. הקבוצה היא אחת הוותיקות בצ'כיה, וזכורה בישראל מהמפגש הכפול מול מ.ס אשדוד במסגרת גביע האינטרטוטו בעונת 2002/03 בו העפילה מ.ס אשדוד שלב לאחר ניצחון 0-5 בצ'כיה ותיקו 1-1 בגומלין. הקבוצה משחקת בצבעים אדום-לבן, שגם מופיעים בסמל שלה. בסוף עונת 2017/2018 ירדה זברויובקה ברנו מליגת העל הצ'כית לליגה הלאומית. בעקבות כך מספר שחקנים זרים עזבו את הקבוצה (למשל טאדאס קיאנסקאס עבר להפועל אשקלון). זברויובקה ברנו זכתה פעם אחת באליפות ליגת העל הצ'כוסלובקית, בשנת 1977/78. (1913-1947) sk ז'ידאניס (1951-1956) זברויובקה ברנו (1956-1968) ספרטק ברנו (1968-1992) זברויובקה ברנו (1992-2000) בובי ברנו (2000-2002) גוסטבו ארטיקל ברנו הקבוצה החליפה שמות עם השנים ובוצע איחוד בעונת 1960/61. מדיה וקבצים בנושא זברויובקה ברנו בוויקישיתוף אתר האינטרנט הרשמי של זברויובקה ברנו (בצ'כית) האתר הרשמי (בצ'כית) פרופיל, באתר Transfermarkt פרופיל, באתר FootballDatabase.eu ערך זה הוא קצרמר בנושא מועדוני כדורגל ובנושא צ'כיה. אתם מוזמנים לתרום לוויקיפדיה ולהרחיב אותו.
המנון רפובליקה סרפסקה

הרפובליקה שלי (בסרבית: Моја Република) הוא ההמנון הלאומי של רפובליקה סרפסקה, ישות בתוך בוסניה והרצגובינה. ההמנון הקודם של רפובליקה סרפסקה היה אלוהים של צדק (Боже правде), לחן של דבורין ינקו (Даворин Јенко), מילים של יובן ג'ורג'ביץ' (Јован Ђорђевић), משנת 1872. בסרבית: Тамо гдје најљепша се зора буди Часни и поносни живе добри људи Тамо гдје се рађа нашег сунца сјај Стамен, пркосан је мој завичај За њега сви се сад помолимо Другу земљу ми немамо У срцу мом само је један дом У срцу велика, моја република У срцу мом најљепша звијезда сја Моја република, Република Српска Тамо гдје су наши преци давни Име уписали у сваки корак славни Тамо гдје се рађа нашег сунца сјај Стамен, пркосан је мој завичај За њега сви се сад помолимо Другу земљу ми немамо У срцу мом само је један дом У срцу велика, моја република У срцу мом најљепша звијезда сја Моја република, Република Српска בקרואטית ובבוסנית: Tamo gdje najljepša se zora budi Časni i ponosni žive dobri ljudi Tamo gdje se rađa našeg sunca sjaj Stamen, prkosan je moj zavičaj Za njega svi se sad pomolimo Drugu zemlju mi nemamo U srcu mom samo je jedan dom U srcu velika, moja republika U srcu mom najljepša zvijezda sja Moja republika, Republika Srpska Tamo gdje su naši preci davni Ime upisali u svaki korak slavni Tamo gdje se rađa našeg sunca sjaj Stamen, prkosan je moj zavičaj Za njega svi se sad pomolimo Drugu zemlju mi nemamo U srcu mom samo je jedan dom U srcu velika, moja republika U srcu mom najljepša zvijezda sja Moja republika, Republika Srpska}- [1] ביצוע ההמנון של רפובליקה סרפסקה
סמל בוסניה והרצגובינה

סמל בוסניה והרצגובינה אומץ בשנת 1998 והחליף את הסמל הישן שנקבע בשנת 1991 מיד לאחר מתן העצמאות לבוסניה והרצגובינה. הסמל זהה לדגל בוסניה והרצגובינה, ואמור לייצג את שלוש הקבוצות האתניות בבוסניה. הכוכבים החליפו את הפרחים ששימשו בסמל הקודם, ויצרו תחושה כי הם רק מבטאים את השייכות של הבוסנים, וכדי להעתיק את דגל האיחוד האירופי שבעתיד בוסניה תצטרף אליו. דגל בוסניה והרצגובינה המנון בוסניה והרצגובינה מדיה וקבצים בנושא סמל בוסניה והרצגובינה בוויקישיתוף ערך זה הוא קצרמר בנושא סמלים ובנושא בוסניה והרצגובינה. אתם מוזמנים לתרום לוויקיפדיה ולהרחיב אותו.
לימור פנחסוב

לימור פנחסוב (נולדה ב-4 באוקטובר 1971) היא במאית ועורכת סרטי תעודה ישראלית. פנחסוב היא בוגרת בית הספר סם שפיגל לקולנוע ולטלוויזיה. יוצרת ועורכת של סרטים וסדרות תעודה. ביימה והפיקה את הסדרה "ספק סביר" כאן 11 ואת הסדרה המפלצת מהסמטאות ביס דוקו בעונה ה-25 של התכנית עובדה, ביימה סרט נוסף על כת לב טהור בו תיעדה את בריחתו והחזרה של ישראל מאיר חזרה לארץ. פנחסוב ביימה את הסרט פרחים לחג, המתעד את עבודתם של מוכרי פרחים בצמתים ברחבי הארץ, 48 שעות לפני ערב פסח. סרטה השני, מכיוון היער, הוקרן בפסטיבל ברלין 2004. הסרט מתעד יומן שכתב פולני בשם סאקוביץ, שגר בסמיכות לבורות ההריגה בפונאר, ומתחקה אחר האנשים שגרים בסביבה עד היום ומספרים על העבר, הרעש, הריחות וחיי היומיום שלהם באזור הבורות. סרטה השלישי של פנחסוב הוא 4.7 מיליון, המספר בצבעוניות על שוד הברינקס, ומלווה בפסקול של ראפ. סרטה הרביעי, אמא חוזרת הביתה, מתעד את סיפורה של עובדת זרה בוליביאנית שחוזרת לפגישה עם ילדיה לאחר ארבע עשרה שנות עבודה בישראל. הסרט הוקרן ברחבי העולם וזכה בפרס בפסטיבל הנשים בחיפה ובפרסים נוספים בעולם. סרטה החמישי, צולם על ידי יצחק, מורכב מצילומי 8 מ"מ שצילם יצחק רבין, חומרים נדירים בהם מתעד רבין, מספר ביקורים דיפלומטיים בשנים 1963-1973, בהם ביקור סודי באיראן, ביקור באפריקה, צילומים מארצות הברית מתקופת שירותו כשגריר, ובנוסף צילומים של שנות השישים בישראל. ב-2023 היא ביימה וערכה את הסרט הקצר "עזרה ראשונה" שנוצר עבור הפרויקט התיעודי "באין מדינה יש אזרחים". לימור פנחסוב, במיזם "אישים" לתיעוד היצירה הישראלית לימור פנחסוב, במסד הנתונים הקולנועיים IMDb (באנגלית) נירית אנדרמן, היד שאוספת את הפופקורן, באתר הארץ, 10 במאי 2007 סמדר שילוני, הצפייה ב"המפלצת מהסמטאות" מייאשת ובכל זאת אי אפשר להפסיק להסתכל, באתר ynet, 2 ביולי 2021 אריאנה מלמד, "ספק סביר" לוחץ על המצפון שלנו, והתוצאות מטלטלות, באתר הארץ, 3 בפברואר 2021 מכיוון היער, באתר "האוזן השלישית" 4.7 מיליון, באתר "האוזן השלישית" אמא חוזרת הביתה, באתר "האוזן השלישית" רייטינג - טלוויזיה nrg - ...בעיניו שלו: "צולם על ידי יצחק", באתר www.makorrishon.co.il
הפועל "פלרם" גוש זבולון

הפועל "פלרם" גוש זבולון הוא מועדון כדורמים הפעיל בליגה הלאומית בכדורמים. המועדון הוקם בשנת 1975 על ידי קבוצת שחיינים ושחקני כדורמים, שעזבו את הפועל קריית טבעון השכנה והחליטו להקים אגודת כדורמים במועצה האזורית זבולון. הקבוצה מאומצת על ידי מפעל פלרם. עונת 2008/2009 הביאה עימה הצלחה חסרת תקדים למועדון, אשר בסופה הוכרזה כאלופת המדינה לראשונה בתולדותיה. באותה עונה בלטו שחקנים רבים בקבוצה, בהם האחים אייל ואור קרן, טל גרודמן, השוער הזר ואדים פאדנין ועוד. לאחר עונת האליפות הודיעה ההנהלה, כי המאמן שהצעיד את הקבוצה לאליפות, סמי קרן לא ימשיך בקבוצה ובמקומו מונה ערן עמור. המועדון השתתף בליגה האירופית בכדורמים בעונת 2009/2010. בעונה זו, הוחתמו שני זרים בכירים-שוער נבחרת מקדוניה, מילוש יוכסביץ, ושחקן ממונטנגרו ששיחק בהפועל פתח תקווה בעונה החולפת, ניקולה פופוביץ'. המועדון זכה בעונה זו לראשונה בתולדותיו בגביע המדינה בכדורמים, לאחר שגבר במשחק הגמר על הפועל קריית טבעון 10-12, בתום מותחן שנגמר בזריקות עונשין מ-5 מטרים. בעונה זו הקבוצה הפסידה לאס"א תל אביב את האליפות בגמר הפלייאוף. בעונת 2010/11 הודיעה הנהלת הקבוצה כי קפטן הקבוצה טל גרודמן פורש ממשחק פעיל והופך להיות מאמן הקבוצה. לקראת עונת 2012/13 לאחר שנתיים ללא תארים עשתה הקבוצה רכש מסיבי והביאה לקבוצה שני זרים מנוסים מאוד ברמות הגבוהות באירופה וארבעה ישראלים. ב-16 במרץ 2013 זכתה הקבוצה בגביע המדינה לאחר ניצחון במשחק הגמר שנערך בבריכת השחייה של מכון וינגייט 4:5 על קבוצת אס"א תל אביב. מאז ממשיכה הקבוצה להצליח ולזכות בגביע המדינה (2022) ובאליפות המדינה (2021). לאגודה מועדון פעיל וחזק המאמן קבוצות בנים/גברים מגיל 8 ועד 18. במהלך השנים שטל גרודמן משמש כמאמן הראשי, קבוצות הגיל השונות זוכות גם הן בגביעים ואליפויות. נכון לשנת 2023 המועדון מחזיק ב7 אליפויות ליגה ו7 גביעים אורן אהרוני, כדורמים: הפועל זבולון זכתה בגביע המדינה, באתר ynet, 16 במרץ 2013
ארון ניקסון

ארון ניקסון (באנגלית: Aaron Nixon; נולד ב-14 בינואר 1983 בקליבלנד, אוהיו) הוא כדורסלן אמריקאי המשחק בעמדת הקלע בקבוצת עירוני קריית אתא מליגת העל. גובהו 1.88 מטר. ניקסון בוגר מכללת לונג ביץ' סטייט משנת 2007, בעונה זו גם נבחר ל-MVP של טורניר הביג-ווסט ולשחקן העונה המחוזי. חתם בהפועל גליל עליון לעונת 2007/2008, אך שבר את רגלו והחמיץ את פתיחת העונה. את הופעת הבכורה שלו בקבוצה ערך ב-16 בדצמבר 2007 מול הפועל עפולה. את העונה הסדירה הוא סיים עם ממוצעים של 13.7 נקודות, 3.8 ריבאונדים, -3 אסיסטים ו-1.8 חטיפות למשחק. בעונה שלאחר מכן התמעטו דקותיו של ניקסון משמעותית וכך גם ממוצעיו, מה שגרם לשחרורו מהקבוצה כבר בדצמבר 2008. בינואר 2009, חתם ניקסון בעירוני קריית אתא בה שיחק לצד ברנדון מקנייט, במדיה שיחק 10 משחקים בהם קלע 19.1 נקודות, הוריד 3 ריבאונדים ומסר 3.4 אסיסטים בממוצע למשחק, אך קבוצתו ירדה לליגה הלאומית והם עזבו את הקבוצה. בעונת 2010/2009 שיחק ניקסון במדי קבוצת KK Siroki Eronet מהליגה האדריאטית. נתונים על הקריירה דף השחקן שלו
משחקי שעשוע (2007)

משחקי שעשוע (באנגלית: Funny Games, ידוע גם כ-".Funny Games U.S", כלומר "משחקי שעשוע האמריקאי") הוא סרט קולנוע דובר אנגלית מ-2007 המהווה הפקה מחודשת לסרט האוסטרי בעל אותו השם מ-1997. ביים אותו מיכאל הנקה, הבמאי והתסריטאי של הסרט המקורי, שכוון אל קהל הצופים של סרטי מתח אמריקאיים אך לא זכה להצלחה בארצות הברית. הנקה הסכים לביים את ההפקה המחודשת במטרה לחשוף את היצירה לקהל אמריקאי גדול יותר. סיבות נוספת להסכמתו הייתה הפיכתם של סרטי "פורנו עינויים זבליים" כלשונו לנפוצים בקולנוע האמריקאי בשנים שחלפו מאז הסרט המקורי, וכן ההשקעה המועטה יחסית שדרשה ממנו הפקת הסרט מחדש. הסרט מהווה שיחזור מדויק ומתורגם לאנגלית של הסרט המקורי, תוך ליהוקם של שחקנים אמריקאיים ושינוי מקום התרחשות העלילה מאוסטריה לארצות הברית. צוות השחקנים כולל את נעמי ווטס בתפקיד אן (הדמות המקבילה לאנה מן הסרט האוסטרי), טים רות' בתפקיד ג'ורג' (דמות מקבילה לגאורג), מייקל פיט בתפקיד פול ובריידי קורבט בתפקיד פיטר. כאשר הוצע להנקה לביים את הסרט, הוא התנה את הסכמתו בליהוקה של נעמי ווטס לתפקיד האם, לאחר שהתרשם ממשחקה בסרטים "מלהולנד דרייב" ו"21 גרם". הנקה התנה גם את בימויו של סרטו המוקדם יותר, "המורה לפסנתר", בליהוקה של השחקנית איזבל הופר. בית הקיץ בו מתרחשת רוב העלילה נבנה במיוחד עבור הסרט כך שיהיה זהה מבחינה פרופורציונלית לבית מן הסרט המקורי. הסצנות שמתנהלות מחוץ לבית הקיץ צולמו בלונג איילנד. הסרט נכשל מבחינה מסחרית, לאחר שגרף הכנסות בסכום של כמחצית מתקציבו. הביקורות עליו התפלגו באופן חד. כך למשל דירג סטיבן קינג את הסרט במקום החמישי ברשימת עשרת הסרטים הטובים ביותר של 2008 שפרסם, בעוד שעיתון "הטיימס" דירג אותו במקום ה-25 ברשימת 100 הסרטים הגרועים של השנה. חלק מהמבקרים תהו על עצם ההחלטה ליצור הפקה מחודשת הזהה לחלוטין לסרט המקורי. בריאיון ל"ידיעות אחרונות" התייחס הנקה לעצם הפקתו של סרט אמריקאי כ"טעות שלא יחזור עליה". העלילה בהפקה המחודשת זהה לזו של הסרט המקורי, מלבד העתקת מקום התרחשות העלילה לארצות הברית והפיכתן של כל הדמויות לאמריקאיות. אתר האינטרנט הרשמי של משחקי שעשוע (באנגלית) "משחקי שעשוע", במסד הנתונים הקולנועיים IMDb (באנגלית) "משחקי שעשוע", באתר נטפליקס "משחקי שעשוע", באתר AllMovie (באנגלית) "משחקי שעשוע", באתר Rotten Tomatoes (באנגלית) "משחקי שעשוע", באתר Box Office Mojo (באנגלית) "משחקי שעשוע", באתר Metacritic (באנגלית) "משחקי שעשוע", באתר אידיבי "משחקי שעשוע", במסד הנתונים הקולנועיים KinoPoisk (ברוסית) ביקורות חגית מהלא, ‏לא משעשע, באתר גלובס, 18 בספטמבר 2008 דניאל פיאקוב, עכבר העיר, משחקי שעשוע: הבנאליות של הרוע, באתר הארץ, 17 באוגוסט 2008 נועם בוקסבאום, עכבר העיר, משחקי שעשוע: כשבמאי מעתיק מעצמו, באתר הארץ, 17 באוגוסט 2008 אורי קליין, משחקי שעשוע: תרגיל בסאדיזם, באתר הארץ, 21 באוגוסט 2008 גרדיאן, מיכאל האנקה יביים גרסה הוליוודית לסרטו "משחקי שעשוע", באתר הארץ, 3 בספטמבר 2006 סטוארט ג'פריס, גרדיאן, כמו המקור, אבל בהוליווד, באתר הארץ, 20 במאי 2008 העיר תל אביב, ממשחקי שעשוע עד יחידת עלית, באתר הארץ, 15 בינואר 2009 ראיון: הבמאי של "משחקי שעשוע", מיכאל הנקה, באתר cinemablend.com (באנגלית) ראיון בלעדי עם מייקל פיט ובריידי קורבט, באתר shocktillyoudrop.com (באנגלית) "משחקי שעשוע", באתר "העגבניות הרקובות" (באנגלית) בחירות המבקרים של 2008, באתר "מטאקריטיק" (באנגלית) 100 הסרטים הגרועים ביותר של 2008, "הטיימס" (באנגלית)
משפחת קלי

משפחת קֶלי (באנגלית: The Kelly Family) היא משפחה אירופית-אמריקנית הפועלת כהרכב מוזיקלי, אשר מבצע שירי רוק, פופ ופולק. ההרכב זכה להצלחה באירופה – בעיקר בגרמניה, במדינות בנלוקס, סקנדינביה ומזרח אירופה, בספרד ובפורטוגל. מראשית שנות ה-80 מכרה הלהקה יותר מ-20 מיליון אלבומים. במשך מרבית חייה הציגה הלהקה תדמית צוענית ואורח-חיים נוודי, שהתבטא בהופעתם בתלבושות "אתניות" ובשיער "היפי" ארוך, וכן במסעותיהם מסביב לאירופה באוטובוס קומתיים ובספינת מגורים. אתר האינטרנט הרשמי של משפחת קלי אתר האינטרנט הרשמי של משפחת קלי (באנגלית) משפחת קלי, ברשת החברתית פייסבוק משפחת קלי, באתר אפל מיוזיק (באנגלית) משפחת קלי, באתר ספוטיפיי משפחת קלי, באתר סאונדקלאוד (באנגלית) משפחת קלי, באתר Last.fm (באנגלית) משפחת קלי, באתר AllMusic (באנגלית) משפחת קלי, באתר MusicBrainz (באנגלית) משפחת קלי, באתר דיזר משפחת קלי, באתר Discogs (באנגלית) משפחת קלי, באתר Songkick (באנגלית) משפחת קלי, באתר בילבורד (באנגלית) האתר הרשמי של אנג'לו קלי האתר הרשמי של מייטה קלי האתר הרשמי של פאדי קלי האתר הרשמי של ג'ואי קלי האתר הרשמי של ג'ימי קלי האתר הרשמי של קת'י קלי ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
פסיכה מתעוררת מנשיקת קופידון

פסיכה מתעוררת מנשיקת קופידון הוא פסל של האמן האיטלקי אנטוניו קנובה. הפסל מתעד פרק מחמור הזהב, רומן קומי פרי עטו של לוקיוס אפוליוס, בו קופידון מחזיר לחיים את פסיכה אהובתו. הוא מהווה דוגמה בולטת של סגנון הפיסול הנאו קלאסי ומדגים את הדגש הרב שזרם זה שם על האהבה ועל הרגש. הפסל הוזמן מקנובה בשנת 1787. זה הכין מספר העתקים של הפסל, מקצתם שונים זה מזה. העותק הראשון נרכש על ידי ז'ואקים מירא, קצין בכיר בשרותו של נפוליאון, בשנת 1800, וב-1824 הגיע למוזיאון הלובר. עותק נוסף נרכש ברומא ב-1796 על ידי הנסיך יוסיפוב, אציל רוסי אשר תרם אותו למוזיאון הארמיטאז' בסנקט פטרבורג. תבנית הגבס של גרסה זו של הפסל נמצאת כיום במוזיאון המטרופוליטן לאמנות בניו יורק. מדיה וקבצים בנושא פסיכה מתעוררת מנשיקת קופידון בוויקישיתוף The State Hermitage Museum: Collection Highlights French Sculpture 1800-1825 - CANOVA
הומו (פירושונים)

האם התכוונתם ל... הומו (ביוונית: ὅμο) - קידומת שבאה לציין "שווה", לעיתים בניגוד לקידומת "הטרו" - "שונה". דוגמאות: הומוסקסואליות - שווה-מין, הומוגניות לעומת הטרוגניות, הומונים, הומופון הומו – קיצור נפוץ של המילה הומוסקסואל. משמש במשמעות זו גם כחלק בהלחם, כגון הומופוביה הומוסקסואליות – נטייה מינית המאופיינת במשיכה מינית ורגשית של אדם אל בני מינו הומו ארוטיקה – ביטויה של אהבה ושל תשוקה מינית ארוטית המכוונת כלפי בן המין הזהה, כפי שהיא מופיעה בספרות ובאמנות הומו, (בלטינית: Homo) - אדם. בטקסונומיה המונח משמש כשמו המדעי של הסוג אדם, השייך למשפחת ההומינידים בסדרת הפרימטים. הומו סאפיינס – שמו המדעי של המין אדם נבון. אקה הומו – בלטינית: "זה האיש". מילותיו של פונטיוס פילטוס כאשר הציג את ישו הפצוע והמעונה בפני ההמון היהודי קשת אקה הומו – קשת בוויה דולורוזה בין התחנה השנייה לבין מנזר האחיות ציון נובוס הומו – כינוי מתקופת רומא העתיקה לאדם הראשון ממשפחה ששירת בסנאט הרומי או נבחר למשרת קונסול
חנוך בודין

חנוך בודין (נולד ב-8 במאי 1962) הוא שחיין פאראלימפי ישראלי, זכה ב-8 מדליות במשחקים הפאראלימפיים, מהן 2 זהב, שיאן ואלוף עולם. בודין נולד בקנדה, בן רביעי למשפחה בת ארבעה בנים, והורים ניצולי השואה. עלה בגיל צעיר עם משפחתו לישראל וגדל בבאר שבע. הוא שירת בצה"ל בחטיבת גולני ונפצע מרסיס פגז במלחמת לבנון הראשונה. כתוצאה מהפציעה נקטעה ידו הימנית עד מתחת למרפק. כחלק מהליך השיקום בבית הלוחם החל להתאמן בשחייה, ועד מהרה רשם הישגים ברמה הארצית והבינלאומית. במשחקים הפאראלימפיים שנערכו בניו יורק בשנת 1984 נמנה בודין לראשונה עם הסגל הפאראלימפי של ישראל וזכה במדליית ארד במשחה ל-100 מטר חופשי. במשחקים הפאראלימפיים שנערכו בסיאול 1988 הוא זכה ב-5 מדליות מהן שתיים זהב תוך כדי קביעת שני שיאי עולם. במשחקים הפאראלימפיים שנערכו בברצלונה 1992 הוא זכה בשתי מדליות נוספות, כשבמשחקים אלו היה חבר גם בנבחרת הכדורעף הישראלית. בסך הכל השתתף ב-6 משחקים פאראלימפיים כמתחרה; במשחקים הפאראלימפיים אתונה (2004) הוא נשא את דגל המשלחת הישראלית בטקס הפתיחה, ובמשחקים הפאראלימפיים בייג'ינג (2008) עמד בראש המשלחת. בודין זכה בשתי מדליות זהב באליפות העולם בשחייה (מבין 4 בהן השתתף) וב-3 מדליות זהב באליפות אירופה בשחייה (מבין 8 בהן השתתף). במשחקי המכביה השלוש-עשרה (1989) התכבד בהדלקת הלפיד. במקביל לקריירה התחרותית למד בודין במכון וינגייט הוראה ואימון גופני ועסק בכך עד 1990, אז פנה לתחום הביטוח. הוא סיים תואר שני במנהל עסקים והיה מנהל קרן פנסיה "שילוב" ומנהל פיתוח עסקי ב-AIG ישראל. בעבר היה שותף בבית הספר לפרסום "עבודי". לאחר שניהל את מערך המכירות הארצי של מגדל גמל פלטינום, מונה למנהל מערך ההפצה של כלל פיננסים. בשנת 1987 הופיע בודין כשחקן בסרט "לא שם זין" כחלק מחבורת החיילים הנמצאים בחדר בית החולים במחלקת השיקום ביחד עם הגיבור הראשי. בשנת 2009 התמודד בודין בתוכנית המציאות "הישרדות הפיליפינים" (העונה השלישית). הוא הגיע לשלב האיחוד בין השבטים, הודח ונבחר למושבע השני. בודין גרוש ואב לשניים. אתר האינטרנט הרשמי של חנוך בודין חנוך בודין, ברשת החברתית פייסבוק פירוט השתתפותו בתחרויות המשחקים הפאראלימפיים באתר הרשמי של IPC (באנגלית) טלי חרותי-סובר, ‏שירות עד הבייט, באתר גלובס, 31 באוקטובר 2005 ירדן אלעזר, חנוך בודין מ"הישרדות": "בעלי מוגבלויות חזקים יותר מאחרים", באתר Xnet‏, 12 בינואר 2017 הדר רז, שורד בשוק ההון: חנוך מהישרדות ימונה לתפקיד בכיר בכלל פיננסים, באתר כלכליסט, 2 בנובמבר 2009
באפלו 66

באפלו 66 (באנגלית: Buffalo ’66) הוא סרט קולנוע משנת 1998 אשר בוים ונכתב על ידי וינסנט גאלו, בכיכובם של כריסטינה ריצ'י, וינסנט גאלו ואנג'ליקה יוסטון. חלק מהסרט הוא אוטוביוגרפיה על חייו של וינסנט גאלו שגם משחק בסרט. לאחר שריצה חמש שנים בכלא על פשע שלא ביצע, בילי בראון (וינסנט גאלו) חוטף רקדנית סטפס צעירה בשם ליילה (כריסטינה ריצ'י) ומכריח אותה להעמיד פנים שהיא אשתו. לליילה אין בעיה עם זה, והיא אף היא נמשכת אל בילי בצורה רומנטית. בילי מתמודד עם הבדידות והדיכאון שלו ולבסוף הוא מאפשר לליילה להעניק לו את האהבה והנוחות שלהן הוא הזדקק במשך כל חייו. בהמשך רוקם בילי מזימה כנגד האיש שאחראי להכנסתו לכלא על פשע שלא ביצע, סקוט ווד, שחקן לשעבר של קבוצת הפוטבול "באפלו בילס", אשר פיספס את השער במשחק הגמר, דבר שהוביל להפסד של הקבוצה במשחק נגד "ניו יורק ג'איינטס" בשנת 1991. "באפלו 66", במסד הנתונים הקולנועיים IMDb (באנגלית) "באפלו 66", באתר נטפליקס "באפלו 66", באתר AllMovie (באנגלית) "באפלו 66", באתר Rotten Tomatoes (באנגלית) "באפלו 66", באתר Box Office Mojo (באנגלית) "באפלו 66", באתר Metacritic (באנגלית) "באפלו 66", באתר אידיבי "באפלו 66", תסריט הסרט באתר Scripts.com (באנגלית) "באפלו 66", במסד הנתונים הקולנועיים KinoPoisk (ברוסית)
דניאל תומפסון

דניאל תומפסון (בצרפתית: Danièle Thompson; נולדה ב-3 בינואר 1942) היא במאית קולנוע ותסריטאית צרפתית. תומפסון נולדה במונקו בשנת 1942 לבמאי ז'ראר אורי ולאשתו, השחקנית ז'קלין רומא. היא החלה בקריירה של תסריטאות, בתחילה לצד אביה בלהיטים כמו "האנגלים באים, האנגלים באים" (1966) ו"הרפתקאותיו של רבי יעקב" (1973). כתסריטאית אחראית תומפסון על התסריט לכמה מהלהיטים הגדולים של הקולנוע הצרפתי כגון "זוגות נשואים" (Cousin, cousine; ‏ 1976), שעבור כתיבת תסריטו הייתה מועמדת לפרס אוסקר על התסריט המקורי הטוב ביותר, "שיגעון של מסיבה" (La Boum ‏; 1980), "המלכה מרגו" (La Reine Margot; ‏1994). בשנת 1999 ביימה את סרטה הראשון - "La bûche", דרמה קומית בכיכוב עמנואל ביאר ושארלוט גינסבורג. לאחר מכן ביימה עוד מספר סרטים כגון הקומדיה "רומן מזדמן" (Décalage horaire; ‏ 2002), בה ככבו ז'אן רנו וז'ולייט בינוש. סרטה משנת 2006 "כיסאות מוזיקליים" נשלח על ידי צרפת לתחרות פרס האוסקר, אך לא הצליח להשתלב בתחרות הסופית. מדיה וקבצים בנושא דניאל תומפסון בוויקישיתוף דניאל תומפסון, במסד הנתונים הקולנועיים IMDb (באנגלית) דניאל תומפסון, באתר "אידיבי", מאגר הידע העברי לקולנוע ישראלי ועולמי דניאל תומפסון, באתר AllMovie (באנגלית) דניאל תומפסון, במסד הנתונים הקולנועיים KinoPoisk (ברוסית) דניאל תומפסון, באתר MusicBrainz (באנגלית) אורי קליין, דניאל תומפסון מגדירה את סרטה כקומדיה, באתר הארץ, 26 בנובמבר 2009 nrg מעריב, הבמאית דניאל תומסון תגיע לישראל, באתר nrg‏, 9 בנובמבר 2009 ערך זה הוא קצרמר בנושא קולנוע ובנושא צרפת. אתם מוזמנים לתרום לוויקיפדיה ולהרחיב אותו.
מסאלה

האם התכוונתם ל... אושי מסלה – מוזיקאית וזמרת ישראלית גאראם מסאלה – תערובת תבלינים יבשים, המשמשת במטבח ההודי והפקיסטני צ'אי מסאלה – סוג של משקה, המורכב מתה, סוכר, תבלינים וחלב עוף טיקה מסאלה – מאכל עוף הודי מסאלה (אלבום) – שם אלבומה השני של להקת אתניX מסאלה (שיר) – שיר הנושא מתוך האלבום; מוכר גם בשם "קטורנה מסאלה" אישים ששם משפחתם מסאלה: אדיסו מאסלה – חבר כנסת ישראלי יוצא אתיופיה מרקוס ואלריוס מסאלה – מדינאי ומצביא רומאי בן המאה השנייה לפנה"ס